Ρόδος

''Το άρθρο αναφέρεται στο νησί της Ρόδου. Για την πρωτεύουσα του νησιού βλέπε Ρόδος (πόλη)'' Η Ρόδος, με έκταση 1398 km2, είναι το μεγαλύτερο νησί των Δωδεκανήσων και το τέταρτο σε έκταση νησί του Αιγαίου. Γενικότερα, είναι το τέταρτο σε έκταση νησί της Ελλάδας, ενώ ο πληθυσμός της ανέρχεται σε 163.476 κατοίκους. Βρίσκεται περίπου 460 χιλιόμετρα νοτιοανατολικά της Αθήνας και 18 χιλιόμετρα νοτιοδυτικά της Τουρκίας.Η πόλη της Ρόδου είναι πρωτεύουσα του ομώνυμου νησιού και του νομού Δωδεκανήσου. Το ευρύτερο Πολεοδομικό Συγκρότημα της πόλης της Ρόδου (Δήμος Ροδίων, Ιαλυσού και Καλλιθέας) έχει μόνιμο πληθυσμό 118.358 κατοίκους (απογραφή 2001), ενώ ο Δήμος Ροδίων λόγω του φαινομένου της εσωτερικής μετανάστευσης τα τελευταία χρόνια, υπολογίζεται ότι έχει περίπου 98.000 κατοίκους. Σύμφωνα με την τελευταία απογραφή (2001) ωστόσο η πόλη της Ρόδου έχει επίσημα 53.709 κατοίκους και είναι η μεγαλύτερη πόλη στο Αιγαίο πέλαγος (απογραφή 2001).

Μυθολογία
Πολλοί μύθοι έχουν συνδεθεί με τη δημιουργία της Ρόδου. Σύμφωνα με τον Πίνδαρο, όταν ο Δίας επικράτησε των Γιγάντων, αποφάσισε να μοιράσει τη γη στους Ολύμπιους Θεούς. Ο Ήλιος όμως, έλειπε από τη μοιρασιά κι έμεινε χωρίς γη. Ο Δίας για να μην τον αδικήσει είπε να ξανακάνουν τη μοιρασιά αλλά ο Ήλιος τότε είπε πως η γη που θα αναδύονταν από τη θάλασσα όταν θα ανατέλλει το επόμενο πρωινό θα γινόταν δική του. Έτσι αναδύθηκε ένα πανέμορφο και καταπράσινο νησί, η Ρόδος. Ο Ήλιος συνεπαρμένος από την ομορφιά της την έλουσε με τις ακτίνες του. Από τότε η Ρόδος είναι το νησί του Ήλιου, το πιο φωτεινό και λαμπερό. Ένας άλλος μύθος αναφέρει ότι η Ρόδος ήταν νύμφη, κόρη του Ποσειδώνα, και γυναίκα του Ήλιου.

Διοικητική διαίρεση


Η Ρόδος χωρίζεται διοικητικά στους Δήμους (σε παρένθεση ο πληθυσμός τους κατά την απογραφή του 2001):
 * δήμος Ρόδου (53.709)
 * δήμος Αρχαγγέλου (7.779)
 * δήμος Ατταβύρου (3.225)
 * δήμος Αφάντου (6.712)
 * δήμος Ιαλυσού (10.107)
 * δήμος Καλλιθέας (10.251)
 * δήμος Καμείρου (5.145)
 * δήμος Λινδίων (3.633)
 * δήμος Νότιας Ρόδου (4.313)
 * δήμος Πεταλούδων (12.133)

Μεγαλύτερη πόλη και πρωτεύουσα του νησιού η πόλη της Ρόδου. Επίσης είναι πρωτεύουσα του Νομού Δωδεκανήσων.

Γεγονότα
Τον Ιούλιο του 2008 ξέσπασε στο νησί μεγάλη πυρκαγιά με σημείο έναρξης το χωριό Αγ. Ισίδωρος του Δήμου Αταβύρου. Ως αιτία της πυρκαγιάς αναφέρθηκε η προσπάθεια κατοίκου του χωριού να κάψει ξηρά χόρτα και κλαδιά στο χωράφι του με θερμοκρασία περιβάλλοντος 36 βαθμούς Κελσίου και ένταση ανέμων 6 Μποφώρ. Η φωτιά επεκτάθηκε γρήγορα και στις έξι ημέρες διάρκειάς της έκαψε συνολικά 120.000 στρ. πευκοδάσους και καλλιεργειών. Στα σημεία ακμής της επιχείρησαν από αέρος 2 ελικόπτερα και 9 πυροσβεστικά αεροσκάφη. Στις χερσαίες επιχειρήσεις συμμετείχαν πυροσβεστικά οχήματα της Πυροσβεστικής, μικρά οχήματα του τοπικού οργανισμού δασοπυρόσβεσης και ομάδες εθελοντών. Αν και, στην αρχή απαγορεύτηκε από τον Δήμο Νότιας Ρόδου η χρήση αντι-πύρ, οι κάτοικοι του Αγίου Ισιδώρου χρησιμοποιήσαν αυτή την τεχνική με επιτυχία, 10 χλμ έξω από το χωριό τους αποτρέποντας την φωτιά να πλησιασεί στο χωριό.

Πρόσωπα

 * Ιμαλία, μυθική νύμφη
 * Κλεόβουλος (6ος αιώνας π.Χ.), τύραννος της Λίνδου και ένας από τους επτά σοφούς
 * Χάρης ο Λίνδιος (3ος αιώνας π.Χ.), γλύπτης, δημιουργός του Κολοσσού της Ρόδου
 * Ίππαρχος (2ος αιώνας π.Χ.), αστρονόμος, γεωγράφος, χαρτογράφος και μαθηματικός
 * Παναίτιος (185 π.Χ.-109 π.Χ.), φιλόσοφος
 * Διαγόρας ολυμπιονίκης αθλητής

Βιβλιογραφία

 * "Ρόδος: Το όνομα της Ρόδου". Ειδικό αφιέρωμα περιοδικού Γεωτρόπιο, τεύχος 12 σ.20-31 (Ιουλ. 2000)

Εξωτερικές συνδέσεις

 * Δήμος Ροδίων
 * Δημόσια κεντρική βιβλιοθήκη Ρόδου
 * Τουριστικές πληροφορίες από το Wikitravel
 * Πανεπιστήμιο Αιγαίου - Τμήματα Ρόδου

Κατηγορία:Δωδεκάνησα * Κατηγορία:Ελληνικά Μνημεία Παγκόσμιας Κληρονομιάς

رودوس Rodes Родос Enez Rodos Rodos Rodes Rodas Rhodos Rhodes Rhodos Rhodos Rhodes Rodiso Rodas Rhodos Rodos Rhodes Rodas - Ρόδος רודוס Rodosz (sziget) Pulau Rodos Ródos Rodi ロードス島 로도스 Rhodus Rhodos Rodas Родос र्‍होड्स Rhodos Rodos (eiland) Ródos Rhodos Rodos (wyspa) Rodes Rodos Родос (остров) Rodi Rodos Rhodes Rodos (ostrov) Rodos Родос Rhodos Rhodos Rodos Adası Родос رہوڈس 罗得岛